# ປະເທດມາເລເຊຍ

| ມາເລເຊຍ *Malaysia* (ມາເລ) |
| --- |
|
ທຸງຊາດ

ກາແຜ່ນດິນ

 |
| **ຄຳຂວັນ:**"ຄວາມເປັນເອກະພາບຄືພະລັງ" (ມາເລ: Bersekutu Bertambah Mutu) |
| **ເພງຊາດ:**"ເນີກາຣາກູ" |
| ສະແດງລູກໂລກສະແດງອາຊີຕາເວັນອອກສຽງໃຕ້ທີ່ຕັ້ງຂອງ ປະເທດມາເລເຊຍ  (ຂຽວເຂັ້ມ) |
| ເມືອງຫຼວງ | * ກົວລາລຳເປີ ﻿ / ﻿
* ປູຕາຈາຢາ (ການບໍລິຫານ) ﻿ / ﻿
 |
| ເມືອງໃຫຍ່ທີ່ສຸດ | ກົວລາລຳເປີ |
| **ພາສາລາຊະການ** ແລະ ພາສາປະຈຳຊາດ | ພາສາມາເລ |
| ພາສາທີ່ໄດ້ຮັບການຍອມຮັບ | ອັງກິດ |
| ກຸ່ມຊົນເຜົ່າ (2020)
 | * 70.5% ພູມິບຸດ (ມາລາຢູ, ໂອຣັງ ອັດຊະລີ, ຊົນພື້ນເມືອງໃນລັດ​ຊາ​ບາກັບລັດຊາຣາວັກ)
* 22.9% ຈີນ
* 6.6% ອິນເດຍ
 |
| ສາສະໜາ (2020) | * 63.5% ອິດສະລາມ (ທາງການ)
* 18.7% ພຸດ
* 9.1% ຄຣິດ
* 6.1% ຮິນດູ
* 3.4% ພື້ນເມືອງຈີນ
* 0.7% ບໍ່ຊາບ
* 0.5% ອື່ນໆ
 |
| ເດມະນິມ | ຊາວມາເລເຊຍ |
| ການປົກຄອງ | ສະຫະພັນ ລະບົບລັດຖະສະພາ ລາຊາທິປະໄຕໂດຍເລືອກຕັ້ງ |
|  |
| • ຢັງດິເປີຕວນອາກົງ (ກະສັດ)  | ສົມເດັດພຣະລາຊາທິບໍດີ ອັບດູລລາ ຊາຫ໌ |
| • ນາຍົກລັດຖະມົນຕີ  | ອັນວາ ອິບຣາຮິມ |
|  |
| ສະພານິຕິບັນຍັດ | ລັດຖະສະພາ |
| • ສະພາສູງ | ເດວັນ ເນີກາຣາ (ວຸດທິສະພາ) |
| • ສະພາລຸ່ມ | ເດວັນ ຣັກຢາດ (ສະພາຜູ້ແທນລາຊະດອນ) |
| ເອກະລາດ ຈາກສະຫະລາຊະອານາຈັກ |
|  |
| • ສະຫະພັນທະລັດມາລາຢາ  | 31 ສິງຫາ 1957 |
| • ການປົກຄອງຕົນເອງຂອງລັດຊາຣາວັກ  | 22 ກໍລະກົດ 1963 |
| • ການປົກຄອງຕົນເອງຂອງບໍນຽວເໜືອ  | 31 ສິງຫາ 1963 |
| • ຄຳປະກາດຂອງມາເລເຊຍ  | 16 ກັນຍາ 1963 |
|  |
| ພື້ນທີ່ |
| • ລວມ | **Lua error in Module:Convert at line 1822: attempt to index field 'en\_option\_value' (a nil value).** (ອັນດັບທີ 67) |
| • ແຫຼ່ງນ້ຳ (%) | 0.3 |
| ປະຊາກອນ |
| • 2024 ປະມານ | 34,564,810 (ອັນດັບທີ 43) |
| • ສຳມະໂນປະຊາກອນ 2020 | 32,447,385 |
| • ຄວາມໜາແໜ້ນ | **Lua error in Module:Convert at line 1822: attempt to index field 'en\_option\_value' (a nil value).** (ອັນດັບທີ 116) |
| GDP (ອຳນາດຊື້) | 2022 (ປະມານ) |
| • ລວມ |  1.089 ພັນຕື້ໂດລາສະຫະລັດ (ອັນດັບທີ 31) |
| • ຕໍ່ຫົວ |  32,901 ໂດລາສະຫະລັດ (ອັນດັບທີ 54) |
| GDP (ລາຄາຕະຫຼາດ) | 2022 (ປະມານ) |
| • ລວມ |  439.373 ຕື້ໂດລາສະຫະລັດ (ອັນດັບທີ 34) |
| • ຕໍ່ຫົວ |  13,268 ໂດລາສະຫະລັດ (ອັນດັບທີ 66) |
| ຈີນີ (2015) |  41 ປານກາງ |
| HDI (2021) |  0.803 ສູງຫຼາຍ · ອັນດັບທີ 62 |
| ສະກຸນເງິນ | ຣິງກິດ (RM) (MYR) |
| ເຂດເວລາ | UTC+8 (ເວລາມາດຕະຖານມາເລເຊຍ) |
| ຮູບແບບວັນທີ | ວວ-ດດ-ປປປປ |
| ໄຟບ້ານ | 240 ໂວລຕ໌, 50 ເຮີຣ໌ຊ |
| ຂັບລົດດ້ານ | ຊ້າຍ |
| ລະຫັດໂທລະສັບ | +60 |
| ລະຫັດອິນເຕີເນັດ | .my |

**ມາເລເຊຍ** (ມາເລ: Malaysia) ເປັນປະເທດຕັ້ງຢູ່ໃນພາກພື້ນອາຊີຕາເວັນອອກສຽງໃຕ້ ປະກອບດ້ວຍລັດ 13 ລັດ ແລະ ດິນແດນສະຫະພັນ 3 ດິນແດນ ແລະ ມີເນື້ອທີ່ລວມ 330,803 ຕາລາງກິໂລແມັດ (127,720 ຕາລາງໄມລ໌) ໂດຍມີທະເລຈີນໃຕ້ແບ່ງພື້ນທີ່ອອກເປັນ 2 ສ່ວນເຊິ່ງມີຂະໜາດໃກ້ຄຽງກັນ ເຊັ່ນ ມາເລເຊຍຕາເວັນຕົກ ແລະ ມາເລເຊຍຕາເວັນອອກ ມາເລເຊຍຕາເວັນຕົກມີຊາຍແດນທາງບົກ ແລະ ທາງທະເລຮ່ວມກັບໄທ ແລະ ມີຊາຍແດນທາງທະເລຮ່ວມກັບສິງກະໂປ, ຫວຽດນາມ ແລະ ອິນໂດເນເຊຍ ມາເລເຊຍຕາເວັນອອກມີຊາຍແດນທາງບົກ ແລະ ທາງທະເລຮ່ວມກັບບຣູໄນ ແລະ ອິນໂດເນເຊຍ ແລະ ມີຊາຍແດນທາງທະເລຮ່ວມກັບຟີລິບປິນ ແລະ ຫວຽດນາມ ເມືອງຫຼວງຂອງປະເທດແມ່ນກົວລາລຳເປີ ໃນຂະນະທີ່ປູຕາຈາຢາເປັນທີ່ຕັ້ງຂອງລັດຖະບານກາງ ໂດຍປະຊາກອນຈຳນວນຫຼາຍກວ່າ 34 ລ້ານຄົນ ມາເລເຊຍຈຶ່ງເປັນປະເທດທີ່ມີປະຊາກອນຫຼາຍທີ່ສຸດເປັນອັນດັບທີ 42 ຂອງໂລກ ຕັນຈຸງ ປິໄຢ (Tanjung Piai) ຈຸດໃຕ້ທີ່ສຸດຂອງແຜ່ນດິນໃຫຍ່ທະວີບເອີຣາຊີຢູ່ໃນມາເລເຊຍ ມາເລເຊຍເປັນປະເທດໃນເຂດຮ້ອນ ແລະ ເປັນໜຶ່ງໃນ 17 ປະເທດຂອງໂລກທີ່ມີຄວາມຫຼາກຫຼາຍທາງຊີວະພາບຢ່າງຍິ່ງ (megadiverse country) ໂດຍມີຊະນິດພັນສະເພາະທ້ອງຖິ່ນເປັນຈຳນວນຫຼາຍ

ມາເລເຊຍມີຕົ້ນກຳເນີດມາຈາກອານາຈັກມາລາຢູຫຼາຍອານາຈັກທີ່ປາກົດໃນແຜນທີ່ ຕັ້ງແຕ່ພຸດທະສັກກະລາດທີ 24 ເປັນຕົ້ນມາ ອານາຈັກເຫຼົ່ານັ້ນກໍຄ່ອຍໆຂຶ້ນກົງຕໍ່ຈັກກະພັດບຣິເຕນ ໂດຍອານານິຄົມກຸ່ມທຳອິດຂອງບຣິເຕນມີຊື່ເອີ້ນລວມກັນວ່ານິຄົມຊ່ອງແຄບ ສ່ວນອານາຈັກມາລາຢູທີ່ເຫຼືອກາຍເປັນລັດໃນອາລັກຂາຂອງບຣິເຕນໃນເວລາຕໍ່ມາ ດິນແດນທັງໝົດໃນມາເລເຊຍຕາເວັນຕົກລວມຕົວກັນເປັນຄັ້ງທຳອິດໃນຖານະສະຫະພາບມາລາຢາໃນປີ 1946 ມາລາຢາຖືກປັບໂຄງສ້າງເປັນສະຫະພັນທະລັດມາລາຢາໃນປີ 1948 ແລະ ໄດ້ຮັບເອກະລາດເມຶ່ອວັນທີ 31 ສິງຫາ 1957 ມາລາຢາລວມກັບບໍນຽວເໜືອ, ຊາຣາວັກ ແລະ ສິງກະໂປເປັນມາເລເຊຍເມື່ອວັນທີ 16 ກັນຍາ 1963 ແຕ່ບໍ່ເຖິງສອງປີຖັດມາ ແມ່ນໃນປີ 1965 ສິງກະໂປກໍຖືກຂັບອອກຈາກສະຫະພັນ

ມາເລເຊຍເປັນປະເທດທີ່ມີຫຼາຍຊົນເຜົ່າ ແລະ ຫຼາກຫຼາຍວັດທະນະທຳເຊິ່ງມີບົດບາດຢ່າງຫຼາຍໃນດ້ານການເມືອງ ປະມານເຄິ່ງໜຶ່ງຂອງປະຊາກອນທັງໝົດເຊື້ອສາຍມາລາຢູ ໂດຍມີຊົນກຸ່ມນ້ອຍກຸ່ມຄຳຄັນແມ່ນ: ຊາວມາເລເຊຍເຊື້ອສາຍຈີນ, ຊາວມາເລເຊຍເຊື້ອສາຍອິນເດຍ ແລະ ຊົນພື້ນເມືອງດັ້ງເດີມກຸ່ມຕ່າງໆ ລັດຖະທຳມະນູນປະກາດໃຫ້ສາສະໜາອິດສະລາມເປັນສາສະໜາປະຈຳຊາດ ແຕ່ກໍຍັງໃຫ້ເສລີພາບໃນການນັບຖືສາສະໜາສໍາລັບຄົນທີ່ບໍ່ແມ່ນຊາວມຸດສະລິມ ລະບົບລັດຖະບານມີຮູບແບບຄ້າຍຄືກັນກັບລະບົບລັດຖະສະພາເວດມິນສະເຕີ ລະບົບກົດໝາຍມີພື້ນຖານຢູ່ໃນລະບົບຄອມມອນລໍວ໌ ປະມຸກແຫ່ງລັດເປັນພະມະຫາກະສັດ ຫຼື ທີ່ຮຽກກັນວ່າຢັງດິເປີຕວນອາກົງ ຊົງໄດ້ຮັບເລືອກຈາກບັນດາເຈົ້າຜູ້ຄອງລັດໃນມາເລເຊຍຕາເວັນຕົກ 9 ລັດ ໂດຍຊົງດຳລົງຕໍາແໜ່ງແຕ່ລະໄລຍະ 5 ປີ ສ່ວນຫົວໜ້າລັດຖະບານແມ່ນນາຍົກລັດຖະມົນຕີ

ນັບຕັ້ງແຕ່ໄດ້ຮັບເອກະລາດ ມາເລເຊຍເປັນປະເທດທີ່ມີປະຫວັດທາງເສດຖະກິດທີ່ດີທີ່ສຸດປະເທດໜຶ່ງໃນອາຊີ ໂດຍມີຄ່າລວມຍອດຜະລິດຕະພັນພາຍໃນເຕີບໂຕຂຶ້ນສະເລ່ຍຮ້ອຍລະ 6.5 ຕໍ່ປີເປັນເວລາເກືອບ 50 ປີ ລະບົບເສດຖະກິດແຕ່ເດີມໄດ້ຮັບການຂັບເຄື່ອນດ້ວຍຊັບພະຍາກອນທຳມະຊາດທີ່ມີຢູ່ ແຕ່ກໍກຳລັງຂະຫຍາຍຕົວໃນພາກວິທະຍາສາດ ການທ່ອງທ່ຽວ ການຄ້າ ແລະ ການທ່ອງທ່ຽວເຊີງສຸຂະພາບ ທຸກມື້ນີ້ ມາເລເຊຍເປັນປະເທດອຸດສາຫະກຳໃໝ່ທີ່ໃຊ້ລະບົບເສດຖະກິດແບບຕະຫຼາດເສລີ ເຊິ່ງມີຂະໜາດໃຫຍ່ທີ່ສຸດເປັນອັນດັບທີ 3 ໃນອາຊີຕາເວັນອອກສຽງໃຕ້ (ຮອງຈາກອິນໂດເນເຊຍ ແລະ ໄທ) ເປັນສາມາຊິກຈັດຕັ້ງສະມາຄົມປະຊາຊາດແຫ່ງອາຊີຕາເວັນອອກສຽງໃຕ້ ການປະຊຸມສຸດຍອດອາຊີຕາເວັນອອກ ແລະ ອົງການການຮ່ວມມືອິດສະລາມ ແລະ ເປັນສະມາຊິກຂອງການຮ່ວມມືທາງດ້ານເສດຖະກິດແຫ່ງອາຊີ-ປາຊີຟິກ ເຄືອຈັກກະພົບແຫ່ງຊາດ ແລະ ຂະບວນການທີ່ບໍ່ສອດຄ່ອງ

## ອ້າງອີງ